รายการที่เกี่ยวโยงกัน 

ในปี 2548 มีรายการที่เกี่ยวโยงกันเกิดขึ้นกับบริษัท ดาต้าเจม จำกัด บริษัท เอ็น.เอส.บี จำกัด บริษัท ตรงสิน จำกัด และบมจ. เอเชียโฮเต็ลและบริษัทย่อย ดังมีรายละเอียดดังนี้

11.1 บริษัท ดาต้าเจม จำกัด

11.1.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท ดาต้าเจม จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ของบริษัทฯและผู้บริหารบริษัทฯ
ถือหุ้นเกินร้อยละ 10

(3) ประเภทธุรกิจ : พัฒนาและให้บริการในเรื่องเกี่ยวกับระบบคอมพิวเตอร์

(4) ผู้ถือหุ้นรายใหญ่ (% การถือหุ้น) : บริษัท พกกิม จำกัด 40.62%

นายสมบุญ ฟูศรีบุญ 16.67%

(5) รายการที่เกี่ยวโยงกันระหว่างบริษัทฯ กับ บริษัท ดาต้าเจม จำกัด มีลักษณะและมูลค่า ในปี
    2548 และ 2547 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2548

หมายเหตุ : นายสมบุญ ฟูศรีบุญ มีฐานะเป็นกรรมการรองผู้อำนวยการของบริษัทฯ

2.  เหตุผล ขั้นตอนในการอนุมัติ นโยบาย และแนวโน้ม

สาเหตุที่บริษัทฯ ได้ทำรายการที่เกี่ยวโยงกันกับบริษัท ดาต้าเจม จำกัด เนื่องจากบริษัท ดาต้าเจม จำกัด เป็น Dealer จึงสามารถซื้อคอมพิวเตอร์และอุปกรณ์โดยได้รับส่วนลด บริษัทฯ จึงมอบหมายให้บริษัท ดาต้าเจม จำกัด เป็นผู้จัดหาคอมพิวเตอร์และอุปกรณ์ ทำให้บริษัทฯ สามารถที่จะซื้ออุปกรณ์คอมพิวเตอร์ในราคาที่ต่ำกว่าราคาตลาดหรือราคายุติธรรม

คณะกรรมการบริษัทฯ ในการประชุมเมื่อวันที่ 30 มีนาคม 2548 ได้อนุมัติในหลักการให้บริษัทฯ
ซื้อคอมพิวเตอร์และอุปกรณ์จากบริษัท ดาต้าเจม จำกัด ในปี 2548 เป็นจำนวนเงิน 4.60 ล้านบาท
หลังจากนั้นบริษัทฯ ได้ซื้อคอมพิวเตอร์และอุปกรณ์จากบริษัท ดาต้าเจม จำกัดในปี 2548 จริง
น้อยกว่าที่ประมาณการไว้ ดังมีรายละเอียดอยู่ในหมายเหตุประกอบงบการเงิน
เพราะว่ามีการดำเนินงานทางด้านเทคโนโลยีสารสนเทศบางส่วนต่อเนื่องในปี 2549
จึงเลื่อนการจัดซื้อคอมพิวเตอร์และอุปกรณ์มาจัดซื้อในปี 2549

บริษัทฯ จะมอบหมายให้บริษัท ดาต้าเจม จำกัด เป็นผู้จัดหาคอมพิวเตอร์และอุปกรณ์
หากยังสามารถที่จะจัดหาคอมพิวเตอร์และอุปกรณ์มาให้แก่บริษัทฯในราคาที่ต่ำกว่าราคาตลาด
โดยคณะกรรมการบริษัทฯ จะเป็นผู้พิจารณาให้ความเห็นชอบต่อการทำรายการที่เกี่ยวโยงกัน

11.2 บริษัท เอ็น.เอส.บี. จำกัด

11.2.1 รายละเอียดรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท เอ็น.เอส.บี. จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ถือหุ้นเกินร้อยละ 10

(3) ประเภทธุรกิจ : พัฒนาอสังหาริมทรัพย์

+-----------------------------+----------------------------------+----+
| (4) ผู้ถือหุ้นรายใหญ่ (% การถือหุ้น) | บ                                | %  |
| : :                         | ริษัท เอ็น.เอส.อัลลายแอนซ์ จำกัด 62.50 |    |
|                             |                                  | %  |
|                             | บริษัท พกกิม จำกัด 37.50             |    |
+-----------------------------+----------------------------------+----+

รายการที่เกี่ยวโยงกันระหว่างบริษัทฯกับ บริษัท เอ็น.เอส.บี. จำกัด มีลักษณะและมูลค่า ในปี 2548และ 2547 ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31 ธันวาคม 2548

11.2.2 เหตุผล ขั้นตอนในการอนุมัติ นโยบาย และแนวโน้ม

บริษัทฯ ได้ทำรายการที่เกี่ยวโยงกันกับบริษัท เอ็น.เอส.บี. จำกัด เพราะว่า เมื่อวันที่ 15
เมษายน 2537 บริษัทฯ ได้ทำนิติกรรมว่าจ้างให้บริษัท เอ็น.เอส.บี. จำกัด
ก่อสร้างอาคารสำนักงานของบริษัทฯ บนที่ดินที่บริษัทฯ เป็นเจ้าของกรรมสิทธิ์
ทั้งนี้โดยได้รับความเห็นชอบจากกรมการประกันภัยซึ่งมีข้อตกลงดังนี้

-   บริษัท เอ็น.เอส.บี. จำกัด มีสิทธิใช้ประโยชน์และให้เช่าพื้นที่อาคารนับแต่วันที่ 1 ธันวาคม
    พ.ศ. 2537 ถึงวันที่ 30 พฤศจิกายน พ.ศ. 2557 โดยมีสิทธิเก็บค่าเช่าหรือค่าตอบแทนใดๆ
    ได้เอง แต่เมื่อครบกำหนดอายุดังกล่าวแล้วบริษัท เอ็น.เอส.บี. จำกัด
    จะต้องส่งมอบพื้นที่อาคารคืนให้บริษัทในสภาพที่ใช้การได้ดี

-   บริษัทฯ ได้สิทธิใช้ประโยชน์ในพื้นที่รวม 5,058 ตารางเมตร และอาคารจอดรถ 1,275
    ตารางเมตรของอาคารนำสินประกันภัย รวมเนื้อที่ 6,333 ตารางเมตร
    โดยไม่ต้องเสียค่าเช่า แต่จะเสียเฉพาะค่าบริการ

ต่อมาบริษัทฯ ทำสัญญาเช่าพื้นที่อาคารเพิ่มเติม โดยใช้บริการของบริษัท เอ็น.เอส.บี. จำกัด
ตามปริมาณธุรกิจที่ขยายตัว โดยเช่าพื้นที่เพิ่มเติมอีก 709 ตารางเมตร

ในปี 2547 บริษัท เอ็น.เอส.บี. จำกัด ได้ยื่นขอปรับค่าบริการเพิ่มขึ้นจากเดิมเดือนละ 193.60
บาทต่อตารางเมตร เป็น 222.64 บาทต่อตารางเมตร ซึ่งที่ประชุมคณะกรรมการบริษัทฯ ครั้งที่
4/2547 เมื่อวันที่ 24 สิงหาคม 2547 ได้พิจารณา ตกลงให้ปรับค่าบริการอัตราใหม่เพิ่มขึ้นเป็น
211.51 บาทต่อตารางเมตร โดยให้มีผลเริ่มตั้งแต่เดือน มกราคม 2547 เป็นต้นไป

ในส่วนของสัญญาเช่าพื้นที่อาคารที่บริษัทฯ ทำสัญญาเช่ากับบริษัท เอ็น.เอส.บี. จำกัด
จำนวนพื้นที่เช่ารวม 709 ตารางเมตรนั้น ในส่วนของสัญญาเช่าพื้นที่ชั้นที่ 1 ของอาคาร 81
ตารางเมตรได้ครบกำหนดอายุสัญญาในวันที่ 31 กรกฎาคม 2547 บริษัท เอ็น.เอส.บี. จำกัด
ได้ขอปรับค่าเช่าและค่าบริการเพิ่มขึ้นจากเดิมเดือนละ 445 บาทต่อตารางเมตร เป็น 511.75
บาทต่อตารางเมตร ที่ประชุมคณะกรรมการบริษัทฯ ครั้งที่ 4/2547 เมื่อวันที่ 24 สิงหาคม 2547
ได้พิจารณาตกลงให้ปรับค่าเช่าและค่าบริการเป็นเดือนละ 490 บาทต่อตารางเมตร
กับขอเช่าพื้นที่ชั้น 1 เพิ่มเติมอีก 39 ตารางเมตร รวมเป็น 120 ตารางเมตร
เพื่อให้เพียงพอต่อการขยายตัวของธุรกิจ โดยได้ทำสัญญาเป็นหนังสือมีอายุ 3 ปี
ซึ่งกรรมการทุกท่านที่เข้าประชุมคณะกรรมการบริษัทฯ ดังกล่าวให้ความเห็นชอบ

ในปี 2548 ไม่มีการปรับอัตราค่าเช่า และค่าบริการเพิ่มขึ้น

อนึ่ง บริษัทฯ มีสัญญาผูกพันในการใช้พื้นที่อาคารภายใต้ข้อตกลงระยะยาวที่ทำไว้กับบริษัท
เอ็น.เอส.บี. จำกัด หากมีความจำเป็นต้องขยายงาน ก็อาจจะต้องเช่าพื้นที่เพิ่มเติม
โดยจะต้องปฏิบัติตามข้อกำหนดของตลาดหลักทรัพย์แห่งประเทศไทย

11.3 บริษัท ตรงสิน จำกัด

รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท ตรงสิน จำกัด

(2) ลักษณะความสัมพันธ์ : เป็นบริษัทย่อยของนิติบุคคลที่ถือหุ้นในบริษัทฯ เกิน

ร้อยละ 10

(3) ประเภทธุรกิจ : นายหน้าประกันภัย

(4) ผู้ถือหุ้นรายใหญ่ (% การถือหุ้น) : บริษัท เอ็น.เอส.บี. จำกัด 95.20%

(5) รายการที่เกี่ยวโยงกันระหว่างบริษัทฯ กับ บริษัท ตรงสิน จำกัด มีลักษณะและมูลค่า ในปี
    2548และ 2547 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2548

    2.  เหตุผล ขั้นตอนในการอนุมัติ นโยบาย และแนวโน้ม

สาเหตุที่บริษัทฯได้ทำธุรกรรมกับ บริษัท ตรงสิน จำกัด เพราะเคยทำธุรกิจกับบริษัท ตรงสิน จำกัด
มาเป็นเวลานาน และยังไม่เคยมีปัญหาที่มีนัยสำคัญ

บริษัทฯ มีนโยบายให้นายหน้าทุกรายทำธุรกิจกับบริษัทฯ เสมอภาคกัน ทั้งนี้ผู้บริหารบริษัทฯ
เป็นผู้อนุมัติธุรกรรมที่ทำกับบริษัท ตรงสิน จำกัด ตามขั้นตอนในการทำธุรกิจที่เป็นไปตามปรกติ
โดยอัตราค่าบำเหน็จในการทำธุรกรรมกับ บริษัท ตรงสิน จำกัด
เป็นอัตราที่ไม่แตกต่างจากนายหน้ารายอื่น ซึ่งไม่เกินอัตราที่กำหนดโดยกรมการประกันภัย

11.4 บมจ. เอเชียโฮเต็ล และบริษัทย่อย

11.4.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บมจ. เอเชียโฮเต็ล และบริษัทย่อย

(1) ลักษณะความสัมพันธ์ : กรรมการบริษัทฯ เป็นประธานกรรมการและ

กรรมการผู้อำนวยการของนิติบุคคลดังกล่าว

(3) ประเภทธุรกิจ : ธุรกิจโรงแรม

(4) ผู้ถือหุ้นรายใหญ่ (% การถือหุ้น) : บริษัท เอ.บี.เค เอ็นเตอร์ไพร์ จำกัด 56.73%

บริษัท เซียร์ พร็อพเพอร์ตี้ จำกัด 12.50%

บริษัท เซียร์ ไอซ์สเก็ต จำกัด 6.25%

(5) รายการที่เกี่ยวโยงกันระหว่างบริษัทฯ กับ บมจ. เอเชียโฮเต็ล
    และบริษัทย่อยมีลักษณะและมูลค่า ในปี 2548 และ 2547
    ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31
    ธันวาคม 2548

หมายเหตุ ประธานกรรมการ และกรรมการผู้อำนวยการของบมจ. เอเชียโฮเต็ล คือ นายกำพล
เตชะหรูวิจิตร มีฐานะเป็นประธานกรรมการของบริษัทฯ ด้วย

2.  เหตุผล ขั้นตอนในการอนุมัติ นโยบาย และแนวโน้ม

รายการค้าที่เกิดขึ้นเกิดจากการทำธุรกิจตามปกติ สาเหตุที่บริษัทฯได้ทำธุรกรรมกับ

บมจ. เอเชียโฮเต็ล และบริษัทย่อย เพราะเคยทำธุรกิจกับ บมจ. เอเชียโฮเต็ล
และบริษัทย่อยมาเป็นเวลานาน

การอนุมัติธุรกรรมกับ บมจ. เอเชียโฮเต็ล
และบริษัทย่อยเป็นไปตามขั้นตอนในการทำธุรกิจตามปกติอัตราค่าเบี้ยประกันภัยเป็นไปตามพิกัดอัตราเบี้ยประกันภัยที่กำหนดโดยกรมการประกันภัย

ความเห็นเรื่องคณะกรรมการตรวจสอบเกี่ยวกับบุคคลที่มีผลประโยชน์ร่วมกันและรายการที่เกี่ยวโยงกัน

ข้าพเจ้า นายสันต์ โชติพฤกษ์ นายนภดล พุฒรังษี และ นายยงยุทธ ผู้สันติ
คณะกรรมการตรวจสอบของบริษัท นำสินประกันภัย จำกัด (มหาชน)
ได้ตรวจสอบรายการที่เกี่ยวโยงกันระหว่างบริษัทฯกับบุคคลที่มีผลประโยชน์ร่วมกันตามที่ปรากฏในแบบแสดงรายการข้อมูลประจำปี
2548 (แบบ 56-1) และรายงานประจำปี 2548 (56-2)
แล้วมีความเห็นว่ารายการที่เกี่ยวโยงกันข้างต้นนี้ เป็นรายการค้าในการดำเนินธุรกิจที่ปกติ
และเป็นไปตามเงื่อนไขการค้าโดยทั่วไปของบริษัทฯ พร้อมกับมีการกำหนดราคายุติธรรม
หรือค่าตอบแทนตามราคาตลาดทั่วไป